Manjo Janar Johnson Thomas Umunnakwe Aguiyi-Ironsi MVO, MBE (3 Mayu 1924 – 29 Yuli 1966) shine shugaban ƙasa na mulkin soja a Najeriya, Janar din Soja kuma ɗan siyasan Nijeriya ne. An haife shi a shekara ta 1924 a garin Umuahia dake yankin Kudancin Najeriya; ya mutu a shekara ta 1966. Johnson Aguiyi-Ironsi shugaban kasar Nijeriya ne daga watan Janairun shekara ta 1966 zuwa watan Yulin shekara ta 1966 ya ƙarba daga Nnamdi Azikiwe - sannan Yakubu Gowon ya ƙarba daga gurin shi bayan an kashe shi. An haifi Thomas Umunnakwe Aguiyi-Ironsi ga iyalin gidan Mazi (Mr.) Ezeugo Aguiyi a ranar 3rd ga watan Mayun shekarar 1924, a wani gari mai suna Ibeku, Umuahia, wanda yanzu yake a cikin Jihar Abia Nigeria. A lokacin da yake da shekara goma takwas ya tafi ya zauna tare da babbar yar su mai suna Anyamma, wacce tayi aure ta auri wani mutumi mai suna Theophilius Johnson, da yake kasar Sierra Leonean. IA shekarar 1942 ne Aguiyi-Ironsi ya shiga cikin aikin sojan Najeriya a ƙarƙashin Nigerian Regiment, a matsayin private a cikin bataliyan na bakwai, An yi masa ƙarin girma a shekarar 1946 zuwa ga matsayin company sergeant major.